**IEROBEŽOTA PIEEJAMĪBA**

**LĪGUMS Nr. \_\_\_\_-\_\_\_\_\_\_\_- 201\_**

**par finansiālu līdzdalību kompensējamo zāļu sarakstā**

**iekļauto zāļu kompensācijas nodrošināšanā**

Rīgā, 201\_.gada \_\_\_\_\_.\_\_\_\_\_\_\_\_\_\_\_\_\_\_\_

**Nacionālais veselības dienests**, kurusaskaņā ar Nacionālā veselības dienesta 2019.gada 18.oktobra rīkojumu Nr.16-2/252 pārstāv Zāļu un medicīnisko ierīču departamenta direktore Signe Bokta (turpmāk – Dienests), un

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, kuru saskaņā ar \_\_\_\_\_\_\_\_\_\_\_\_\_\_\_\_\_ pārstāv \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (turpmāk – Komersants), katrs atsevišķi – Līdzējs, abi kopā – Līdzēji, saskaņā ar Ministru kabineta 2006.gada 31.oktobra noteikumu Nr.899 „Ambulatorajai ārstēšanai paredzēto zāļu un medicīnisko ierīču iegādes izdevumu kompensācijas kārtība” (turpmāk – Noteikumi Nr.899) 61.24.apakšpunktu un Valsts pārvaldes iekārtas likuma 80.panta pirmās daļas 2.punktu, noslēdz šādu līgumu (turpmāk – Līgums):

1. **Līguma termini un priekšmets**
   1. Līgumā lietoti šādi termini un saīsinājumi:
      1. **Pārsnieguma maksājums** – maksājums, kuru Komersants veic, lai izpildītu šā Līguma 1.3.apakšpunktā noteikto;
      2. **kalendārais gads** – laika periods, kas sākas 1.janvārī un beidzas 31.decembrī;
      3. ***X –*** zālesXXX;
      4. ***X* kompensācijai izlietotie valsts budžeta līdzekļi** – ***X*** zāļuiegādes izdevumu kompensācijai izlietotie līdzekļi no attiecīgajam gadam ambulatorajai ārstēšanai paredzēto zāļu un medicīnisko ierīču iegādes izdevumu kompensācijai piešķirtajiem valsts budžeta līdzekļiem (naudas summa, kuru Dienests ir samaksājis aptiekai par atprečotajām zālēm *X*);
      5. **Finansiālās līdzdalības līgums –** pamatojoties uz Noteikumu Nr.899 61.24.apakšpunktu un Valsts pārvaldes iekārtas likumu noslēgts līgums par finansiālo līdzdalību kompensējamo zāļu *X* kompensācijas nodrošināšanā;
      6. **Kompensācijas limits** – **\_\_\_\_\_\_\_\_\_\_\_\_\_ EUR** (\_\_\_\_\_\_\_\_\_\_\_\_\_ euro, \_\_\_ centi) katrā kalendārajā gadā, kas ir maksimāli pieļaujamā naudas summa, kādu Dienests kalendārajā gadā ir tiesīgs izlietot par zāļu *X* iegādes izdevumu kompensāciju.
   2. Līgums reglamentē Dienesta un Komersanta savstarpējās attiecības, Komersantam finansiāli līdzdarbojoties kompensējamo zāļu sarakstā iekļauto zāļu *X*kompensācijas nodrošināšanā diagnozes – *\_\_\_\_\_\_\_\_\_\_\_\_\_\_* (diagnozes kods saskaņā ar Starptautiskās statistiskās slimību un veselības problēmu klasifikācijas 10.redakciju (turpmāk – SSK-10 klasifikācija): \_\_\_\_\_) ārstēšanai.
   3. Ja zāļu *X* kompensācijai izlietotie valsts budžeta līdzekļi kalendārajā gadā pārsniedz Kompensācijas limitu, pārsniegto summu apņemas segt Komersants no saviem finanšu līdzekļiem (Pārsnieguma maksājums).
   4. Ja kompensējamo zāļu sarakstā tiek iekļauts jauna zāļu vispārīgā nosaukuma medikaments diagnozes *\_\_\_\_\_\_\_\_\_\_\_\_* ārstēšanai, Dienests ir tiesīgs jauno medikamentu iekļaut šajā Līgumā ar to pašu Kompensācijas limitu (t.i. Kompensācijas limits paliek 1.1.6.apakšpunktā norādītajā apmērā).
2. **Maksājuma apmēra noteikšanas un norēķinu kārtība**
   1. Dienests līdz attiecīgā gada 1.jūnijam, 1.septembrim un 1. decembrim un nākamā gada 1.martam veic datu analīzi, pamatojoties uz datiem, kas iegūti no veselības aprūpes pakalpojumu apmaksas norēķinu sistēmas „Vadības informācijas sistēma”, par kalendārajā gadā *X* kompensācijaiizlietotajiem valsts budžeta līdzekļiem (turpmāk – Datu analīze). Pamatojoties uz Datu analīzes rezultātiem, Dienests konstatē, vai Komersantam ir jāveic Pārsnieguma maksājums.
   2. Ja Dienests šā Līguma 2.1.apakšpunktā noteiktās Datu analīzes rezultātā konstatē, ka *X* kompensācijai izlietotie valsts budžeta līdzekļi kalendārajā gadā pārsniedz Kompensācijas limitu, Dienests informē Komersantu par Pārsnieguma maksājuma apmēru, nosūtot Komersantam rēķinu par Pārsnieguma maksājuma veikšanu ierakstītā vēstulē 10 (desmit) darba dienu laikā no Datu analīzes veikšanas brīža, pievienojot klāt Datu analīzes rezultātus.
   3. Komersants par Pārsnieguma maksājuma apmēra pareizību ir tiesīgs iesniegt iebildumus rakstveidā vai elektroniski, parakstot ar drošu elektronisko parakstu, 10 (desmit) darba dienu laikā no rēķina saņemšanas. Ja minētajā termiņā netiek iesniegti iebildumi par Pārsnieguma maksājuma apmēra pareizību, tad rēķins uzskatāms par akceptētu.
   4. Dienestam ir pienākums 10 (desmit) darba dienu laikā pēc Komersanta iebildumu saņemšanas izskatīt tos un nosūtīt Komersantam atbildi ierakstītā vēstulē. Gadījumā, ja Dienests ir pilnībā vai daļēji piekritis Komersanta iebildumiem, tas kopā ar vēstuli Komersantam nosūta kredītrēķinu un jaunu rēķinu apmaksai saskaņotā maksājuma apmērā.
   5. Ja Komersants aizvien uztur iebildumus par Pārsnieguma maksājuma aprēķina pareizību, Komersants veic Pārsnieguma maksājumu Dienestam šajā Līgumā noteiktajā termiņā un ir tiesīgs strīdu par Pārsnieguma maksājuma aprēķina pareizību risināt normatīvajos aktos noteiktajā kārtībā. Līdzēji rakstveidā vai elektroniski, izmantojot drošu elektronisko parakstu, ir tiesīgi pagarināt (abpusēji saskaņot) šajā Līgumā noteiktā rēķina apmaksas termiņu, ja šajā Līgumā noteiktā maksājuma pārbaudes kārtība objektīvu apstākļu rezultātā nav pietiekama, lai veiktu izrakstītā rēķina pamatotības pārbaudi. Šāds pagarinājums nevar būt ilgāks par 10 (desmit) darba dienām.
   6. Komersants apmaksā Pārsnieguma maksājuma rēķinu 30 (trīsdesmit) dienu laikā pēc tā saņemšanas vai 7 (septiņu) darba dienu laikā pēc šā Līguma 2.3.apakšpunktā minētās vēstules saņemšanas, vai 3 (trīs) darba dienu laikā pēc šā Līguma 2.4.apakšpunkta noteiktā termiņa pagarinājuma izbeigšanās. Uzskatāms, ka samaksa par Pārsnieguma maksājumu ir veikta dienā, kad Komersants ir pārskaitījis rēķinā norādīto summu uz šā Līguma 7.1.apakšpunktā norādīto Dienesta kontu, ko apliecina attiecīgais maksājuma uzdevums.
3. **Līdzēju atbildība** 
   1. Ja Komersants 30 (trīsdesmit) dienu laikā pēc Pārsnieguma maksājuma rēķina saņemšanas vai 7 (septiņu) darba dienu laikā pēc šā Līguma 2.3.apakšpunktā minētās vēstules saņemšanas, vai 3 (trīs) darba dienu laikā pēc šā Līguma 2.4.apakšpunktā noteiktā pagarinājuma izbeigšanās rēķinu neapmaksā, Dienests ir tiesīgs piemērot līgumsodu 0,5% apmērā no rēķinā norādītā un neapmaksātā Pārsnieguma maksājuma apmēra par katru kavējuma dienu, bet ne vairāk kā 10% (desmit procentus) no rēķinā norādītās un nesamaksātās summas.
   2. Lai pieprasītu līgumsodu, Dienests nosūta rakstisku pretenziju Komersantam un rēķinu uz šā Līguma 7.2.apakšpunktā norādīto Komersanta juridisko adresi. Visas līgumsoda summas tiek apmaksātas rēķinā norādītājā termiņā.
   3. Šajā Līgumā minētā līgumsoda samaksa neatbrīvo Komersantu no šajā Līgumā paredzēto saistību izpildes.
   4. Līdzēji apliecina, ka šis Līgums, ievērojot pacientu intereses, tiek slēgts, pamatojoties uz ilgtermiņa sadarbības principiem. Līdz ar to, ja Komersanta rīcības (darbības vai bezdarbības) dēļ, tai skaitā Komersanta iniciatīvas rezultātā, *X* tiek svītrots no kompensējamo zāļu saraksta, Komersants ne vēlāk kā 30 (trīsdesmit) dienu laikā no *X* svītrošanas brīža apņemas veikt Dienestam vienreizēju maksājumu 100% apmērā no *X* kompensācijai izlietotajiem valsts budžeta līdzekļiem pēdējo 12 mēnešu periodā, skaitot no mēneša, kad *X* tiek svītrots no kompensējamo zāļu saraksta, bet ja *X* bijis kompensējamo zāļu sarakstā mazāku laika periodu nekā 12 mēneši 100% apmērā no *X* kompensācijai izlietotajiem valsts budžeta līdzekļiem faktiskajā laika periodā, kādā *X* bija kompensējamo zāļu sarakstā.
   5. Līdzēji apliecina, ka šā Līguma 3.4.apakšpunktā noteiktais  maksājums nav sodoša rakstura, bet gan Komersanta sniegta garantijas saistība, kas apliecina Komersanta vēlmi sadarboties ilgtermiņā un neradīt nelabvēlīgas sekas pacientiem, kuri uzsākuši *X* ārstniecisko terapiju. Komersants ar motivētu lūgumu ir tiesīgs lūgt Dienestu samazināt šā Līguma 3.4.apakšpunktā noteikto maksājuma apmēru. Dienests ir tiesīgs samazināt šā Līguma 3.4.apakšpunktā noteikto maksājuma apmēru par 50% vai atbrīvot Komersantu no šā maksājuma veikšanas.
   6. Dienests atbrīvo Komersantu no šā Līguma 3.4.apakšpunktā noteiktā maksājuma veikšanas, ja:
      1. *X* svītrošanai no kompensējamo zāļu saraksta rezultātā netiek nodarīts aizskārums pacientiem, kuri uzsākuši *X* ārstniecisko terapiju, proti, kompensējamo zāļu sarakstā ir iekļautas šī paša Komersanta jaunas zāles, kam ir līdzvērtīga terapeitiskā efektivitāte kā *X* vai Komersants par saviem līdzekļiem pilnā apmērā nodrošina pacientiem, kuri uzsākuši *X* ārstniecisko terapiju, tik ilgi kamēr pacientam *X* ārstnieciskā terapija ir nepieciešama. Komersanta pienākums ir par saviem līdzekļiem pilnā apmērā nodrošināt *X* ārstniecisko terapiju arī tiem pacientiem, kuri uzsākuši *X* ārstniecisko terapiju, bet kuriem Komersanta jaunās kompensējamo zāļu sarakstā iekļautās līdzvērtīgās terapeitiskās efektivitātes zāles nav piemērotas, lai sasniegtu *X* ārstnieciskās terapijas efektu;
      2. *X* no zāļu tirgus tiek atsauktas sakarā ar to drošību pacientiem, ko apliecina kompetentās institūcijas atzinums;
      3. šis Līgums tiek izbeigts šā Līguma 5.4.apakšpunkta kārtībā.
   7. Dienests ir tiesīgs samazināt šā Līguma 3.4.apakšpunktā noteiktā maksājuma apmēru par 50%, ja izpildās sekojoši (visi) nosacījumi:
      1. *X* tiek svītrots no kompensējamo zāļu saraksta Komersanta gribas neatkarīgu iemeslu dēļ;
      2. Komersants uzzinot potenciālos apstākļus kas varētu kavēt šā Līguma izpildi, ir nekavējoši sniedzis Dienestam visu informāciju;
      3. Komersants darījis visu iespējamo, lai *X* no kompensējamo zāļu saraksta netiktu svītrotas;
      4. Komersanta veiktā rīcība ir veikta tikai labā ticībā un saskaņā ar labu komercpraksi.
4. **Nepārvarama vara**
   1. Līdzēji tiek atbrīvoti no atbildības par šā Līguma pilnīgu vai daļēju neizpildi, ja tā radusies ārkārtēja, nepārvarama rakstura notikuma dēļ, no kura nav iespējams izvairīties un kura sekas nav iespējams pārvarēt, kuru šā Līguma slēgšanas brīdī nebija iespējams paredzēt, kas nav radies Līdzēja vai tās kontrolē esošas personas rīcības dēļ, kas padara saistību izpildi ne tikai apgrūtinošu, bet neiespējamu.
   2. Ja šā Līguma 4.1.apakšpunktā minētie apstākļi turpinās ilgāk nekā 2 (divus) mēnešus, katrs no Līdzējiem ir tiesīgs vienpusēji izbeigt šo Līgumu, un Līdzēji nav tiesīgi prasīt zaudējumu atlīdzināšanu.
   3. Līdzējs, kuram kļuvis neiespējami izpildīt saistības šā Līguma 4.1.apakšpunktā minēto apstākļu dēļ, 5 (piecu) darba dienu laikā no apstākļu konstatēšanas brīža rakstiski paziņo otram Līdzējam par šādu apstākļu rašanos vai izbeigšanos.
5. **Līguma spēkā esamība, grozīšanas un izbeigšanas kārtība**
   1. Šis Līgums stājas spēkā ar parakstīšanas brīdi un ir spēkā tik ilgi kamēr *X* ir iekļauts kompensējamo zāļu sarakstā *X*kompensācijas nodrošināšanā diagnozes – *\_\_\_\_\_\_\_\_\_\_\_* (diagnozes kods saskaņā ar SSK-10 klasifikāciju: \_\_\_) ārstēšanai. Līdz ar to gadījumā, ja *X* no kompensējamo zāļu saraksta tiek svītrots, šis Līgums ar minēto brīdi tūlītēji zaudē savu spēku un nekādas papildu vienošanās par šā Līguma izbeigšanu netiek slēgtas. Šī Līguma izbeigšana neatbrīvo Komersantu no šajā Līgumā noteikto saistību izpildes, tai skaitā - maksājumu veikšanas par laika periodu, kamēr *X* bija kompensējamo zāļu sarakstā un par ko Komersants nav veicis samaksu šī Līguma spēkā esamības laikā.
   2. Šis Līgums var tikt grozīts vai papildināts, Līdzējiem rakstiski par to vienojoties.
   3. Dienests ir tiesīgs vienpusēji izbeigt šo Līgumu, ja Komersants pārkāpj šā Līguma noteikumus, tajā skaitā neveic šajā Līgumā noteikto rēķina apmaksu, un pārkāpumu nav novērsis 15 (piecpadsmit) darba dienu laikā no Dienesta rakstveida brīdinājuma nosūtīšanas brīža.
   4. Dienests, mainoties tiesiskajiem vai faktiskajiem apstākļiem (piemēram, zāļu svītrošana no kompensējamo zāļu saraksta, zāļu kompensācijas nosacījumu pārskatīšana, budžeta deficīts, jaunu zāļu iekļaušana kompensējamo zāļu sarakstā u.c. gadījumos) ir tiesīgs nosūtīt Komersantam:
      1. vienpusēju šā Līguma uzteikumu. Šis Līgums tiek izbeigts ar vienpusēja uzteikuma paziņošanas brīdi Komersantam;
      2. vēstuli, kurā norādīta tiesisko un faktisko apstākļu maiņa un kurai pievienots atbilstoši tiesiskajai vai faktiskajai apstākļu maiņai sagatavots šā Līguma grozījumu projekts. Komersanta pienākums ir ne vēlāk kā 15 (piecpadsmit) darba dienu laikā no saņemšanas brīža nosūtīt Dienestam parakstītu saņemto šā Līguma grozījumu projektu. Ja Komersants minētajā termiņā šā Līguma grozījumu projektu neparaksta, Dienests ir tiesīgs nekavējoties vienpusēji izbeigt šo Līgumu.
   5. Ja būtiski mainās apstākļi, kādi pastāvēja šā Līguma noslēgšanas brīdī, kuru rezultātā Komersants vēlas mainīt šajā Līgumā noteikto finansiālās līdzdalības apmēru, Līdzēji ievēro šādus nosacījumus:
      1. Komersants ir tiesīgs Dienestam rosināt šajā Līgumā noteiktās finansiālās līdzdalības samazināšanu. Šādu rosinājumu Komersants ir tiesīgs veikt ne biežāk kā vienu reizi 12 (divpadsmit) mēnešu periodā;
      2. Līdzēji apliecina, ka tiem pilnīgi saprotams, ka šāda situācija neparedz obligātu šajā Līgumā noteiktās finansiālās līdzdalības samazinājuma pienākumu, kā rezultātā obligāti būtu grozāms šis Līgums. Līdz ar to, ja Līdzēji nevienojas par attiecīgo grozījumu veikšanu, spēkā paliek šajā Līgumā noteiktais finansiālās līdzdalības veids un apmērs;
      3. Līdzēji apliecina, ka tiem ir pilnīgi saprotams, ka gadījumā, ja šā Līguma spēkā esamības laikā tiek palielināti valsts budžeta līdzekļi ambulatorajai ārstēšanai paredzēto zāļu un medicīnisko ierīču iegādes izdevumu kompensācijai, Dienests primāri sedz izveidojušos budžeta deficītu, palielina C sarakstā iekļauto zāļu pacientu skaitu, gadījumos, kur ir izveidojušās pacientu rindas (pacientiem pieņemti nelabvēlīgi lēmumi par zāļu iegādes izdevumu kompensāciju sasniegtā pacientu skaita dēļ), iekļauj kompensējamo zāļu sarakstā jaunas zāles vai medicīniskās ierīces un tikai tad tiek lemts jautājums par finansiālās līdzdalības iespējamo samazināšanu.
6. **Papildu noteikumi**
   1. Līdzējiem adresēta rakstiska korespondence nosūtāma uz šā Līguma 7.punktā norādīto juridisko adresi vai elektronisko pasta adresi Dienestam uz nvd@vmnvd.gov.lv, Komersantam uz \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(Komersants norāda elektroniskā pasta adresi, uz kuru jāsūta informācija)* izmantojot drošu elektronisko parakstu. Līdzēji ir tiesīgi korespondenci nodot otram Līdzējam personiski vai ar kurjera starpniecību, otram Līdzējam apliecinot (parakstot) korespondences saņemšanas faktu. Korespondence izmantojot pasta pakalpojumus, kas nav nosūtīta ierakstītā vēstulē, uzskatāma par saņemtu 8 (astotajā) dienā no tās izsūtīšanas dienas.
   2. Šā Līguma 1.3.apakšpunktā minētais Pārsnieguma maksājums netiek aplikts ar pievienotās vērtības nodokli, jo Dienests šajā gadījumā nav pievienotās vērtības nodokļa maksātājs.
   3. Lai novērstu neskaidrības Līdzēji apliecina, ka šā Līguma izpratnē ar *X* svītrošanu no kompensējamo zāļu saraksta tiek saprasts arī lēmuma par *X* iekļaušanu kompensējamo zāļu sarakstā spēka zaudēšana (lēmums pamatojoties uz kuru tiek slēgts šis Līgums).
   4. Līdzējs 5 (piecu) darba dienu laikā informē otru Līdzēju par šā Līguma 7.punktā norādīto rekvizītu maiņu, kā arī par jebkuriem apstākļiem, kas var ietekmēt šajā Līgumā noteikto saistību izpildi.
   5. Ja kāds no Līdzējiem tiek reorganizēts vai citādi mainās tā tiesiskais statuss, šis Līgums paliek spēkā un tā noteikumi ir saistoši Līdzēju saistību un tiesību pārņēmējam.
   6. Ievērojot Komersanta iesniegto lūgumu (pamatojumu) aizsargāt šajā Līgumā noteikto Komersanta finansiālās līdzdalības apmēru kā komercnoslēpumu, Līdzēji vienojas, ka no šā Līguma izrietošās saistības, kā arī to īstenošanas mērķiem Līdzēju sniegtā vai iegūtā informācija ir konfidenciāla, ciktāl Latvijas Republikā piemērojamie tiesību akti nenosaka citādi. Līdzēji apņemas neizpaust no otra Līdzēja saņemto konfidenciāla rakstura informāciju, kas attiecīgajam Līdzējam kļuvusi zināma par otru Līdzēju saistībā ar no šā Līguma izrietošo saistību izpildi, izņemot normatīvajos aktos noteiktajā kārtībā. Informācija nav atzīstama par konfidenciālu, ciktāl tā ir publiski pieejama saskaņā ar Latvijas Republikas normatīvajiem aktiem vai nepieciešama Dienestam lai īstenotu normatīvajos aktos paredzētos uzdevumus.
   7. Šajā Līgumā noteiktie termiņi, kas aprēķināmi mēnešos vai dienās, sākas nākamajā dienā pēc datuma vai pēc notikuma, kurš nosaka tā sākumu.
   8. Līdzēji strīdus un domstarpības, kas saistītas ar šā Līguma izpildi, risina savstarpēju sarunu ceļā un ja vienošanos nav iespējams panākt, tad strīdu nodod izskatīšanai Latvijas Republikas tiesā saskaņā ar Latvijas Republikas teritorijā piemērojamajiem tiesību aktiem (materiālajām tiesību normām).
   9. Visi šā Līguma pielikumi un papildus vienošanās kļūst par šā Līguma neatņemamu sastāvdaļu pēc to abpusējas parakstīšanas.
   10. Šis Līgums sastādīts latviešu valodā uz 6 (sešām) lapām 2 (divos) eksemplāros, no kuriem viens atrodas Dienestā, bet otrs – pie Komersanta.
7. **Līdzēju rekvizīti un paraksti**

|  |  |
| --- | --- |
| **7.1. Dienests**  Adrese: Cēsu iela 31 k-3, Rīga, LV-1012  Reģ.Nr. 90009649337  Banka: Valsts kase  Konts: LV97TREL2290674007000  Kods: TREL LV22  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Zāļu un medicīnisko ierīču departamenta direktore Signe Bokta | 7.2. Komersants Adrese:  Reģ.Nr.  PVN Reģ.Nr  Banka:  Konts:  Kods:  \_\_\_\_\_\_\_\_\_\_\_\_\_\_\_\_\_\_\_\_\_\_\_ |